
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 826 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Γνωστοποίηση στοιχείων για εισαγόμενες από Τρί¬ 
τες Χώρες πατάτες πρώιμες Κωδικού Συνδυασμέ¬ 
νης Ονοματολογίας 0701.90.50. 1 

Καθορισμός αποζημίωσης Γραμματέως της Ομάδας 
Εργασίας για την επίλυση των προβλημάτων κα- 
ταχωρήσεως των εμπραγμάτων δικαιωμάτων του 
ΟΕΚ στο Εθνικό Κτηματολόγιο. 2 


Καθορισμός αποζημίωσης Προέδρων, Μελών και 
Γραμματέων της Διοικούσας Επιτροπής του 
Κεφαλαίου Αποζημιώσεως Φορτοεκφορτωτών 
(Κ.Α.Φ.) Ξηρός Ν. Καβάλας και Λιμένος - Ξηρός 


Κορίνθου. 3 

Τροποποίηση της ΔΥ1 δ/35787/25.4.2005 (Φ.Ε.Κ. 

599/5.5.2005 τ.Β') απόφασης. 4 

Αναγνώριση Νοσοκομειακών Μονάδων για εκπαίδευ¬ 
ση ιατρών στους Υπερήχους. 5 

Σύσταση ειδικής νομοπαρασκευαστικής επιτροπής 
για τις Μονάδες Μέριμνας Νέων και την εισήγηση 
προτάσεων για το ρόλο του Εισαγγελέα σε κάθε 
περίπτωση ασυνόδευτου ανήλικου ατόμου. 6 


Παράταση του χρόνου λειτουργίας και τμηματικής 
καταβολής μηνιαίας αποζημίωσης του Προέδρου, 
των μελών και της γραμματέως της νομοπαρα¬ 
σκευαστικής επιτροπής για την αναμόρφωση του 

πτωχευτικού δικαίου. 7 

Αντικατάσταση γραμματέως της ειδικής νομοπαρα¬ 
σκευαστικής επιτροπής που συστήθηκε για την 
απάντηση σε ερωτηματολόγιο για την εφαρμο¬ 
γή της Σύμβασης του Ο.Η.Ε κατά του Διασυνορι¬ 
ακού Οργανωμένου εγκλήματος και την κατάρτι¬ 
ση σχεδίου νόμου κύρωσης και προσαρμογής της 
ελληνικής νομοθεσίας προς τις διατάξεις: α) της 
Σύμβασης του Ο.Η.Ε. κατά του Διασυνοριακού Ορ¬ 
γανωμένου Εγκλήματος και των τριών Πρωτοκόλ¬ 
λων αυτής και β) της Σύμβασης του Συμβουλίου 
της Ευρώπης για την καταπολέμηση της παρά¬ 
νομης διακίνησης ανθρώπων καθώς και την σύ¬ 


νταξη των σχετικών αιτιολογικών εκθέσεων. 8 

Έγκριση πρόσληψης προσωπικού με σύμβαση μίσθω¬ 
σης έργου για τη λειτουργία του Κ.Ε.Π. Δήμου 
Φοίνικα. 9 


5 Ιουλίου 2006 


Καθιέρωση υπερωριακής εργασίας Γεωπόνων της 
Νομ. Αυτοδιοίκησης Λασιθίου από τον Απρίλιο 

2006 ως το Δεκέμβριο 2006. 10 

Παροχή άδειας για την ανάληψη διαχείρισης αμοι¬ 
βαίων κεφαλαίων της εταιρείας «ΙΝΘ ΠΕΙΡΑΙΩΣ 
ΑΕΔΑΚ» από την εταιρεία «ΠΕΙΡΑΙΩΣ ΑΕΔΑΚ» και 
την τροποποίηση των κανονισμών τους. 11 


ΑΠΟΦΑΣΕΙ Σ 

Αριθμ. Α2.2904 (1) 


Γνωστοποίηση στοιχείων για εισαγόμενες από Τρίτες 
Χώρες πατάτες πρώιμες Κωδικού Συνδυασμένης 
Ονοματολογίας 0701.90.50. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το ν. 1558/1985 «Κυβέρνηση και Κυβερνητικά Οργα¬ 
να», όπως τροποποιήθηκε και ισχύει. 

2. Το π.δ. 397/1988 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το ν.δ. 136/1946 «Περί Αγορανομικού Κώδικος», όπως 
τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Τουρι¬ 
σμού, Βιομηχανίας-Ενέργειας-Τεχνολογίας και Εμπορίου 
στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την από 24.2.2006 (ΦΕΚ 249/Β/2006) κοινή απόφαση 
των Πρωθυπουργού και Υπουργού Ανάπτυξης «Ανάθεση 
αρμοδιοτήτων στους Υφυπουργούς Ανάπτυξης Αθαν. 
Νεράντζη και Ιωάν. Παπαθανασίου». 

7. Την Α.Δ. υπ’ αριθμ. 14/1989 «Κωδικοποίηση Αγορα- 
νομικών Διατάξεων, εκδοθεισών μέχρι 16.2.1989», όπως 
τροποποιήθηκε και ισχύει. 

8. Τον Κανονισμό (ΕΚ) 215/06 της Επιτροπής της 
8.2.2006 «Τροποποίηση του κανονισμού (ΕΟΚ) 2913/1992 
του Συμβουλίου περί θεσπίσεως Κοινοτικού Τελωνεια¬ 
κού Κώδικα και την τροποποίηση του Κανονισμού (ΕΚ) 
2286/2003». 

9. Τα υπ’ αριθμ. Δ2044/1236/8.12.2005 και Α157/9/7.3.2006 
έγγραφα του Υπουργείου Οικονομίας και Οικονομικών 
«Διαμόρφωση δασμολογητέας αξίας ορισμένων φρού¬ 
των και λαχανικών που εισάγονται με το εμπορικό κα¬ 
θεστώς της πώλησης επί παρακαταθήκη». 

10. Την ανάγκη λήψης μέτρων για την υλοποίηση των 
οριζομένων στον Κανονισμό ΕΚ 215/2006. 

11. Το γεγονός ότι από τις ρυθμίσεις της παρούσας 
δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Το άρθρο 297γ της Αγορανομικής Διάταξης υπ’ αριθμ. 
14/1989, όπως προστέθηκε με την όμοια υπ’ αριθμ. 6/2000, 
αντικαθίσταται ως ακολούθως: 

Άρθρο 297γ 

Γνωστοποίηση στοιχείων για εισαγόμενες από Τρίτες 
Χώρες, πατάτες πρώιμες Κωδικού Συνδυασμένης Ονο¬ 
ματολογίας 0701.90.50 

1. Οι διατάξεις του παρόντος άρθρου αναφέρονται 
αποκλειστικά και μόνο στις νωπές πρώιμες πατάτες 
Κωδικού Συνδυασμένης Ονοματολογίας 0701.90.50, που 
έχουν εισαχθεί στην Χώρα μας από Τρίτες Χώρες, μέσω 
εισαγωγικών επιχειρήσεων, οι οποίες τις διαθέτουν χον¬ 
δρικά, είτε με τιμολόγια πώλησης, είτε με το σύστημα 
της πώλησης για λογαριασμό τους, σε χονδρεμπόρους 
που ασκούν εμπορία στην ευρύτερη περιφέρεια της 
Πρωτεύουσας (Αθήνα Πειραιά και Προάστια αυτών), ορι- 
οθετημένη σύμφωνα με τον παρακάτω πίνακα: 

ΠΙΝΑΚΑΣ 

«Οριοθέτηση της πρωτεύουσας, για την εφαρμογή 
των διατάξεων του παρόντος άρθρου. 

ΔΗΜΟΙ ΚΑΙ ΚΟΙΝΟΤΗΤΕΣ _ 

Αθηναίων, Βύρωνος, Γαλατσίου, Δάφνης, Ηλιού¬ 
πολης, Ζωγράφου, Καισαριανής, Υμηττού, Ταύρου, 
Ν.Φιλαδέλφειας, Αγ.Δημητρίου, Ρέντη, Αλίμου, Γλυφά¬ 
δας, Δραπετσώνας, Καλλιθέας, Κερατσινίου, Μοσχάτου, 
Πειραιά, Ν. Σμύρνης, Νίκαιας, Π. Φαλήρου, Περάματος, 
Αιγάλεω, Αγ. Αναργύρων, Αγ. Βαρβάρας, Καματερού, 
Αργυρούπολης, Ελληνικού, Κορυδαλλού, Ν. Λιοσίων, 
Περιστεριού, Πετρούπολης, Χαϊδαρίου, Αγ.Παρασκευής, 
Αμαρουσίου, Ηρακλείου, Κηφισίας, Μεταμόρφωσης, 
Ν.Ιωνίας, Χολαργού, Ν. Χαλκηδόνας, Βούλας, Βουλιαγ¬ 
μένης, Βριλησσίων, Εκάλης, Λυκόβρυσης, Μελισσιών, Ν. 
Ερυθραίας, Ν. Πεντέλης, Πεντέλης, Ν. Ψυχικού, Ψυχικού, 
Παπάγου, Πεύκης, Φιλοθέης _ 

2. Προκειμένου να διαμορφωθεί η δασμολογητέα αξία 
των νωπών πρώιμων πατατών Κωδικού Συνδυασμένης 
Ονοματολογίας 0701.90.50, σύμφωνα με τους Κανονι¬ 
σμούς της Ε.Ε., οι εισαγωγείς του είδους αυτού, αμέ¬ 
σως μετά τον εκτελωνισμό κάθε παρτίδας προϊόντος, 
υποχρεούνται στη διαμόρφωση «της κατά μονάδα αξίας 
ανά 100 χιλιόγραμμα καθαρού βάρους πατάτας» που θα 
γνωστοποιείται στη Δ/νση Τιμών Τροφίμων - Ποτών του 
Υπουργείου μας. 

Για να προσδιορισθεί η κατά μονάδα αξία της πατάτας 
από κάθε εισαχθείσα παρτίδα, ο εισαγωγέας διαμορφώ¬ 
νει την τιμή χονδρικής πώλησης του είδους (πριν από 
τον υπολογισμό του Φ.Π.Α.) και στην συνέχεια αφαιρεί 
από αυτήν τα κατωτέρω κοστολογικά στοιχεία: 

α) Το εμπορικό κέρδος του εισαγωγέα. 

β) Τα έξοδα μεταφοράς από το τελωνείο τελωνισμού 
σε ανάλωση μέχρι το κέντρο εμπορίας. 

γ) Τα έξοδα ασφάλισης από το τελωνείο τελωνισμού 
σε ανάλωση μέχρι το κέντρο εμπορίας και άλλα συ¬ 
ναφή έξοδα. 


δ) Τον εισαγωγικό δασμό. 

ε) Τον Φ.Π.Α. κατά την εισαγωγή. 

Η αξία που θα προκύπτει μετά την αφαίρεση των 
ανωτέρω στοιχείων θα είναι «η κατά μονάδα αξία των 
νωπών πρωίμων πατατών». 

3. Η προκύπτουσα, κατά τα ως άνω, αξία κατά μονάδα 
των πατατών αυτών καθαρού βάρους 100 χιλιόγραμ¬ 
μων, γνωστοποιείται από τον εισαγωγέα απευθείας 
στο ΐαχ. της Υπηρεσίας μας 210.3840752 ή 210.3842642 
ή 210.3838916. 

Για τη γνωστοποίηση της ανωτέρω πληροφόρησης 
ορίζονται τα εξής: 

α) ΗΜΕΡΑ ΓΝΩΣΤΟΠΟΙΗΣΗΣ ΣΤΟΙΧΕΙΩΝ 

-Πέμπτη μέχρι την 16η μεταμεσημβρινή ώρα το αρ¬ 
γότερο. 

β) ΠΕΡΙΟΔΙΚΟΤΗΤΑ ΓΝΩΣΤΟΠΟΙΗΣΗΣ ΤΩΝ ΣΤΟΙΧΕΙ¬ 
ΩΝ 

- Κάθε ημέρα Πέμπτη που θα απέχει από την προη¬ 
γούμενη Πέμπτη 14 ημέρες. Λόγω των διαδικασιών που 
θεσπίζουν οι διατάξεις της Ε.Ε., τηρείται επακριβώς η 
ημέρα και ώρα γνωστοποίησης των στοιχείων αυτών. 

γ) ΑΛΛΕΣ ΠΛΗΡΟΦΟΡΙΕΣ 

- Η αξία κατά μονάδα νωπών πρωίμων πατατών Κω¬ 
δικού Συνδυασμένης Ονοματολογίας 0701.90.50 ανά 100 
χιλιόγραμμα καθαρού βάρους προσδιορίζεται χωριστά, 
εφόσον κάθε παρτίδα εισαγωγής προέρχεται από δι¬ 
αφορετική Τρίτη Χώρα, οπότε κατά την πληροφόρηση 
της αξίας αυτής προς την Υπηρεσία μας θα μνημονεύ¬ 
εται κάθε φορά η Χώρα αυτή. 

- Εφόσον μέσα στο ως άνω χρονικό διάστημα των 
14 ημερών (από Πέμπτη σε Πέμπτη) έχουν προσδιο- 
ρισθεί τέτοιες αξίες διαφορετικές μεταξύ τους, έστω 
και αν οι πατάτες προέρχονται από την ίδια Χώρα, η 
αναφορά κατά την ως άνω πληροφόρηση θα γίνεται 
στις διαφορετικές αυτές αξίες, π.χ.: «Έστω πληρο¬ 
φόρηση για εισαγωγές πατατών από 12.5.2006 έως 
25.5.2006 

- Πατάτες Αιγύπτου - Αξίες ανά 100 χιλιόγραμμα κα¬ 
θαρού βάρους 19,79 ευρώ, 19,75 ευρώ, 19,69 ευρώ, 19,63 
ευρώ κ.ο.κ. 

- Πατάτες Συρίας - Αξίες ανά 100 χιλιόγραμμα κα¬ 
θαρού βάρους 18,98 ευρώ, 18,94 ευρώ, 18,88 ευρώ, 18,81 
ευρώ κ.ο.κ.». 

4. Η ανωτέρω υποχρέωση γνωστοποίησης των πλη¬ 
ροφοριών για τις πατάτες αυτές ισχύει και στην περί¬ 
πτωση αρνητικών δεδομένων π.χ. «Δεν έγιναν εισαγωγές 
και ως εκ τούτου δεν υφίσταται αξία». 

5. Από έναρξη ισχύος της παρούσας και μετά, ως 
πρώτη ημέρα γνωστοποίησης των ως άνω στοιχείων 
ορίζεται η Πέμπτη 8.6.2006 και θα αφορά το χρονικό 
διάστημα από 26.5.2006 έως και 8.6.2006. 

Ειδικά όμως για το χρονικό διάστημα 28.4.2006 έως 
και 11.5.2006 και από 12.5.2006 έως και 25.5.2006, η γνω¬ 
στοποίηση των ως άνω στοιχείων θα γίνει το αργότερο 
μέχρι 1.6.2006. 

6. Η εφαρμογή των διατάξεων του παρόντος άρθρου 
ισχύει από την 1η Ιανουάριου έως και την 30η Ιουνίου 
κάθε έτους». 

Αρθρο 2 

Με την έναρξη ισχύος της παρούσας, καταργείται η 
Αγορανομική Διάταξη υπ’ αριθμ. 6/2000. 

Άρθρο 3 

1. Οι παραβάτες της παρούσας που ισχύει σε όλη τη 
Χώρα από 1.6.2006, διώκονται και τιμωρούνται σύμφωνα 
με τον ισχύοντα Αγορανομικό Κώδικα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μα'ΐου 2006 

Ο ΥΦΥΠΟΥΡΓΟΣ 

ΙΩΑΝ. ΠΑΠΑΘΑΝΑΣΙΟΥ 
-♦- 

Αριθμ. οικ. 190694 (2) 

Καθορισμός αποζημίωσης Γραμματέως της Ομάδας Ερ¬ 
γασίας για την επίλυση των προβλημάτων καταχω- 
ρήσεως των εμπραγμάτων δικαιωμάτων του ΟΕΚ 
στο Εθνικό Κτηματολόγιο. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α) Του ν.δ. 2963/1954 «Περί ιδρύσεως Αυτόνομου Ορ¬ 
γανισμού Εργατικής Κατοικίας» όπως τροποποιήθηκε 
μεταγενέστερα (ΦΕΚ 195/Α/24.8.1954). 

β) Του άρθρου 18 του ν. 2224/1994 (ΦΕΚ 112/Α/1994). 

γ) Του άρθρου 17 του ν. 3205/2003 «Μισθολογικές ρυθ¬ 
μίσεις.... διατάξεις» (ΦΕΚ 3205/Α/23.12.2003). 

δ) Του άρθρου 40 του ν. 849/1978 (ΦΕΚ 232/Α/1978) 
όπως συμπληρώθηκε με το άρθρο 8 του 2129/1993 (ΦΕΚ 
57/Α/1993). 

ε) Του π.δ. 63/2005 «Κωδικοποίηση της νομοθεσίας 
για την Κυβέρνηση και Κυβερνητικά όργανα ΦΕΚ98/ 
Α/2005. 

2. Την υπ’ αριθμ. 191736/12.1.2006 απόφαση συγκρότη¬ 
σης ομάδας εργασίας για την επίλυση των προβλημά¬ 
των καταχωρήσεως των εμπραγμάτων δικαιωμάτων του 
ΟΕΚ στο Εθνικό Κτηματολόγιο». 

3. Την υπ’ αριθμ. 5/9.2.2006 απόφαση του Δ.Σ. του Ο.Ε.Κ. η 
οποία διαβιβάστηκε με το υπ’ αριθμ. 25278/1549/10.3.2006 
έγγραφο του Οργανισμού. 

4. Την υπ’ αριθμ. 190354/27.3.2006 απόφαση του Υπουρ¬ 
γού Απασχόλησης και Κοινωνικών Ασφαλίσεων. 

5. Από τις διατάξεις της απόφασης αυτής, προκαλείται 
δαπάνη ύψους 1.548,00 ευρώ περίπου στον Προϋπολο¬ 
γισμό του ΟΕΚ οικονομικού έτους 2006 σε βάρος του 
ΚΑΕ 0264 «Αποζημίωση για συμμετοχή σε συμβούλια ή 
επιτροπές στον οποίο έχει εγγράφει πίστωση ύψους 
900.000,00 ευρώ, αποφασίζουμε: 

1. Καθορίζουμε την κατά συνεδρίαση αποζημίωση της 
Γ ραμματέως της Ομάδας Εργασίας για την επίλυση των 
προβλημάτων της καταχώρησης των δικαιωμάτων του 
ΟΕΚ στο κτηματολόγιο στα επτά εκατοστά (7/100) του 
βασικού μισθού του 18ου Μισθολογικού Κλιμακίου της 
ΥΕ κατηγορίας του ν. 3205/2003. 

2. Η απόφαση αυτή ισχύει από 27.3.2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 


Αριθμ. 190614 (3) 

Καθορισμός αποζημίωσης Προέδρων, Μελών και Γραμ- 
ματέων της Διοικούσας Επιτροπής του Κεφαλαίου 
Αποζημιώσεως Φορτοεκφορτωτών (Κ.Α.Φ.) Ξηράς Ν. 
Καβάλας και Λιμένος - Ξηράς Κορίνθου. 

Ο ΥΠΟΥΡΓΟΣ ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του άρθρου 17 του ν. 3205/2003 (ΦΕΚ 297/Α/2003) 
«Μισθολογικές ρυθμίσεις διατάξεις». 

β. Του άρθρου 18 του ν. 2224/1994 (ΦΕΚ 112/Α/6.7.1994) 
και του π.δ. 372/1995 (ΦΕΚ 201/Α/1995). 

γ. Του π.δ. υπ’ αριθμ. 63/22.4.2005 (ΦΕΚ/98/Α) «Κωδι¬ 
κοποίηση της νομοθεσίας για την Κυβέρνηση και τα 
Κυβερνητικά όργανα». 

δ. Του άρθρου 40 του ν. 849/78 του ν. (ΦΕΚ 232/Α/1978), 
όπως συμπληρώθηκε με το άρθρο 8 του ν. 2129/1993 
(ΦΕΚ 57/Α/1993). 

2. Τους οικείους Κανονισμούς των Κεφαλαίων Αποζημι¬ 
ώσεως Φορτοεκφορτωτών (Κ.Α.Φ.) Ξηράς και Λιμένος. 

3. Τα έγγραφα υπ’ αριθμ. 56/11.4.2006 του ΚΑΦ Ξηράς 
Καβάλας και 816/16.5.2006 του ΚΑΦ Λιμένος - Ξηράς 
Κορίνθου. 

4. Την υπ’ αριθμ. 7/2006 γνωμοδότηση του Δ' Τμήματος 
του Νομικού Συμβουλίου του Κράτους. 

5. Το γεγονός ότι από την απόφαση αυτή προκαλείται 
δαπάνη σε βάρος των προϋπολογισμών των, ανωτέρω 
Κεφαλαίων Αποζημιώσεων Φορτοεκφορτωτών Ξηράς 
και Λιμένος ύψους 22.920 ευρώ για το τρέχον οικονομικό 
έτος και 13.760 ευρώ για κάθε ένα από τα επόμενα πέντε 
τουλάχιστον οικονομικά έτη. 

Η ανωτέρω δαπάνη θα καλυφθεί από τον προϋπολο¬ 
γισμό εκάστου Κεφαλαίου Αποζημιώσεως Φορτοεκφορ¬ 
τωτών Ξηράς και Λιμένων οικονομικού έτους 2006 και 
θα βαρύνει τον ΚΑΕ 0264 «Αποζημίωση για συμμετοχή 
σε συμβούλια ή επιτροπές» στον οποίο έχει εγγράφει 
πίστωση και από τον ίδιο ΚΑΕ για τα επόμενα πέντε 
(5) τουλάχιστον οικονομικά έτη από τα ίδια έσοδα των 
αντιστοίχων ΚΑΦ Ξηράς και Λιμένος, αποφασίζουμε: 

I. α) Καθορίζουμε την αποζημίωση του Προέδρου, των 
Μελών και της Γ ραμματέως της Διοικούσας Επιτρο¬ 
πής του Κεφαλαίου Αποζημιώσεως Φορτοεκφορτωτών 
(Κ.Α.Φ.) Ξηράς Καβάλας στα επτά εκατοστά (7/100) του 
εκάστοτε βασικού μισθού του 18ου Μ.Κ. της ΥΕ κατηγο¬ 
ρίας του ν. 3205/2003 ανά συνεδρίαση και μέχρι τρεις 
(3) συνεδριάσεις το μήνα. 

β) Καθορίζουμε την αποζημίωση του Προέδρου, των 
Μελών και της Γ ραμματέως της Διοικούσας Επιτρο¬ 
πής του Κεφαλαίου Αποζημιώσεως Φορτοεκφορτωτών 
(Κ.Α.Φ.) Λιμένος - Ξηράς Κορίνθου σε τριάντα ευρώ ανά 
συνεδρίαση και μέχρι τρεις (3) συνεδριάσεις το μήνα. 

II. Η απόφαση αυτή έχει αναδρομική ισχύ ένα έτος 
από τη δημοσίευσή της. 

III. Αποφάσεις που καθορίζουν τις ανωτέρω αποζημι¬ 
ώσεις διαφορετικά καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΔΥΙδ/οικ./ 65869 (4) 

Τροποποίηση της ΔΥ1 δ/35787/25.4.2005 
(Φ.Ε.Κ. 599/5.5.2005 τ.Β') απόφασης. 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν.δ. 2592/1953 (Φ.Ε.Κ. 254/53 τ.Α'). 

2. Τις διατάξεις της παρ. 8 του άρθρου 11 του ν.2889/2001 
(Φ.Ε.Κ. 37/2.3.2001 τ.Α') «Βελτίωση και εκσυγχρονισμός του 
Εθνικού Συστήματος Υγείας και άλλες διατάξεις», όπως 
τροποποιήθηκε μεταγενέστερα με την παράγραφο 12 του 
άρθρου 19 του ν. 3106/2003 (Φ.Ε.Κ. 30/2003 τ.Α') και τα 
εδάφια 1 και 4α της παρ. Δ του άρθρου 20 του ν. 3172/2003 
(Φ.Ε.Κ. 197/6.8.2003 τ.Α') «Οργάνωση και εκσυγχρονισμός 
των Υπηρεσιών Δημόσιας Υγείας και άλλες διατάξεις». 

3. Τ ις διατάξεις των παρ. 1, 2, 5, 6 και 7 του άρθρου 
43 του ν. 3252/2004 (Φ.Ε.Κ. 132/16.7.2004 τ.Α') «Σύσταση 
Ένωσης Νοσηλευτών - Νοσηλευτριών Ελλάδος και άλ¬ 
λες διατάξεις.». 

4. Τις διατάξεις του άρθρου 20 του ν. 3293/2004 (Φ.Ε.Κ. 
231/26.11.2004 τ.Α') «Πολυκλινική Ολυμπιακού Χωριού, Συ¬ 
νήγορος Υγείας και Κοινωνικής Αλληλεγγύης και λοιπές 
διατάξεις. 

5. Τ ις διατάξεις των άρθρων 1,38 και 42 του ν. 3329/2005 
(Φ.Ε.Κ. 81/4.4.2005 τ.Α') «Εθνικό Σύστημα Υγείας και Κοι¬ 
νωνικής Αλληλεγγύης και λοιπές διατάξεις». 

6. Την υπ’ αριθμ. ΔΥ1 δ/35787/25.4.2005 (ΦΕΚ 599/5.5.2005 
τ. Β') απόφασή μας. 

7. Την από 21.12.2005 αίτηση παραίτησης του Τιμπισ- 
ράνη Μιχαήλ. 

8. Την υπ’ αριθμ. 584/22.3.2006 απόφαση της Εκτελε¬ 
στικής Επιτροπής του Κεντρικού Συμβουλίου Υγείας, 
αποφασίζουμε: 

1. Τροποποιούμε την ανωτέρω (6) σχετική απόφασή μας 
και διορίζουμε στο Πρώτο Περιφερειακό Συμβούλιο Επι¬ 
λογής και Αξιολόγησης των Επιμελητών Α' και Β' Ιατρών 
Ε.Σ.Υ., αρμόδιο για την περιοχή ευθύνης των Δ.Υ.ΠΕ. Α' και 
Β' Αττικής, με έδρα του την έδρα της Α' Δ.Υ.ΠΕ. Αττικής 
στην ειδικότητα της Πυρηνικής Ιατρικής τακτική εισηγή- 
τρια την Μαρία Ζαρίφη, Επιμελήτρια Α' Ακτινολογίας στο 
Γενικό Νοσοκομείο Παίδων Αθηνών «ΑΓΙΑ ΣΟΦΙΑ», σε αντι¬ 
κατάσταση του Τιμπισράνη Μιχαήλ, που παραιτήθηκε. 

2. Ο ανωτέρω διορίζεται για το υπόλοιπο της θητείας 
του αντικαθισταμένου. 

3. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουνίου 2006 

Ο ΥΠΟΥΡΓΟΣ 

ΔΗΜΗΤΡΙΟΣ ΑΒΡΑΜΟΠΟΥΛΟΣ 
-♦- 

Αριθμ. Υ7α/Γ.Π. οικ. 65703 (5) 

Αναγνώριση Νοσοκομειακών Μονάδων για εκπαίδευση 
ιατρών στους Υπερήχους. 

Ο ΥΦΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Την παρ. 3 του άρθρου 3 του π.δ. 228/2000 «Άδεια 
εκτέλεσης υπερηχογραφημάτων» (ΦΕΚ 197 Α'/2000). 


2. Τις διατάξεις του άρθρου 3 του ν. 1278/1982 όπως 
επαναφέρθηκαν σε ισχύ με τις διατάξεις του άρθρου 1 
του ν. 2194/1994. 

3. Τις υπ’ αριθμ. 825/18.4.2006, 826/18.4.2006 γνωμοδο¬ 
τήσεις της Εκτελεστικής Επιτροπής του ΚΕ.Σ.Υ. 

4. Την υπ’ αριθμ. 30356/15.3.2006 (ΦΕΚ 311 Β') κοινή 
απόφαση του Πρωθυπουργού και του Υπουργού Υγείας 
και Κοινωνικής Αλληλεγγύης «Ανάθεση αρμοδιοτήτων 
στους Υφυπουργούς Υγείας και Κοινωνικής Αλληλεγ¬ 
γύης» Αθανάσιο Γιαννόπουλο και Γεώργιο Κωνσταντό- 
πουλο», αποφασίζουμε: 

Κυρώνουμε τις υπ’ αριθμ. 825/18.4.2006, 826/18.4.2006 
γνωμοδοτήσεις της Ε. Ε. του ΚΕΣΥ, με τις οποίες ανα¬ 
γνωρίζονται, ως κατάλληλες, για την εκπαίδευση των 
ειδικευμένων γιατρών στους υπερήχους: 

• Η Καρδιολογική Κλινική του Πανεπιστημιακού Γ ενι¬ 
κού Νοσοκομείου Ηρακλείου-για εκπαίδευση στις νεό¬ 
τερες ηχοκαρδιογραφικές τεχνικές. 

• Το Ακτινοδιαγνωστικό Εργαστήριο του Πανεπιστη¬ 
μιακού Γενικού Νοσοκομείου Πατρών για εκπαίδευση 
γιατρών ειδικότητας Γ ενικής Ιατρικής. 

Από τις διατάξεις της παρούσας απόφασης δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μαΐου 2006 

Ο ΥΦΥΠΟΥΡΓΟΣ 

ΑΘ. ΓΙΑΝΝΟΠΟΥΛΟΣ 
-♦- 

Αριθμ. 54941 (6) 

Σύσταση ειδικής νομοπαρασκευαστικής επιτροπής για 
τις Μονάδες Μέριμνας Νέων και την εισήγηση προ¬ 
τάσεων για το ρόλο του Εισαγγελέα σε κάθε περί¬ 
πτωση ασυνόδευτου ανήλικου ατόμου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 10 του ν.3060/2002 (ΦΕΚ Α'242). 

β) του άρθρου 23 παρ. 1 περ. ί ν. 2145/1993 (ΦΕΚ 
Α'88). 

γ) του άρθρου 17 του ν. 3205/2003 (ΦΕΚ Α'297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθη¬ 
κε με τις διατάξεις του άρθρου πρώτου του π. δ/τος 
63/2005 (ΦΕΚ Α 98). 

2) Την ανάγκη σύστασης ειδικής νομοπαρασκευαστι¬ 
κής επιτροπής για τις Μονάδες Μέριμνας Νέων και την 
εισήγηση προτάσεων για το ρόλο του Εισαγγελέα σε 
κάθε περίπτωση ασυνόδευτου ανήλικου ατόμου. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την σύσταση ειδικής νομοπαρασκευαστικής επιτρο¬ 
πής για τις Μονάδες Μέριμνας Νέων και την εισήγηση 
προτάσεων για το ρόλο του Εισαγγελέα σε κάθε περί¬ 
πτωση ασυνόδευτου ανήλικου ατόμου, αποτελούμενη 
από τους: 

1. Παναγιώτη Θάνο, Αντεισαγγελέα του Αρείου Πάγου, 
ως πρόεδρο. 

2. Αλεξάνδρα Κωνσταντέλλου, Πρόεδρο Πρωτοδικών. 

3. Καλλιόπη Θεολογίτου, Αντεισαγγελέα Ανηλίκων. 

4. Ηρώ Νικολακοπούλου - Στεφάνου, Καθηγήτρια Πα- 
ντείου Πανεπιστημίου. 

5. Ιωάννα Χαρισοπούλου, Προϊσταμένη Τμήματος 
Υπουργείου Υγείας και Κοινωνικής Αλληλεγγύης. 

6. Αντωνία Ανδρεάκου, Α/Υ της Δ/νσης Δημόσιας 
Ασφάλειας/ΑΕΑ, του Υπουργείου Δημόσιας Τάξης. 

7. Παρασκευή Ζάρκου, δικηγόρο. 

8. Ελένη Τσαγκαρέλη, Προϊσταμένη Υπηρεσίας Επιμε¬ 
λητών Ανηλίκων του Δικαστηρίου Ανηλίκων Αθηνών. 

9. Ιωάννη Σταλίκα, Προϊστάμενο Δ/νσης του Υπουρ¬ 
γείου Δικαιοσύνης. 

Χρέη γραμματέα της ανωτέρω επιτροπής θα εκτελεί 
η Αγγελική Γεώργαρη, δικηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός ευλόγου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 54942 (7) 

Παράταση του χρόνου λειτουργίας και τμηματικής κα¬ 
ταβολής μηνιαίας αποζημίωσης του Προέδρου, των 
μελών και της γραμματέως της νομοπαρασκευαστι¬ 
κής επιτροπής για την αναμόρφωση του πτωχευτι¬ 
κού δικαίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 20 του ν. 1968/1991 (ΦΕΚ Α' 150). 

β) του άρθρου 23 παρ. 1 περ. του ν. 2145/1993 (ΦΕΚ 
Α'88). 

γ) του άρθρου 17 του ν. 3205/2003 (ΦΕΚ Α' 297) «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου, Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, 
του Πυροσβεστικού και Λιμενικού Σώματος και άλλες 
συναφείς διατάξεις». 

δ) του άρθρου 29 Α'του ν. 1558/1985 (ΦΕΚ Α' 137) «Κυ¬ 
βέρνηση και Κυβερνητικά Όργανα», το οποίο προστέ¬ 
θηκε με το άρθρο 27 του ν. 2081/1992 (ΦΕΚ Α' 154) και 
αντικαταστάθηκε με το άρθρο 1 του ν. 2469/1997 (ΦΕΚ 
Α'38). 

2) Την υπ’ αριθμ. 118339/5.10.2004 απόφαση περί συ¬ 
γκρότησης της ανωτέρω επιτροπής (ΦΕΚ Β' 1531), όπως 
συμπληρώθηκε με την υπ’ αριθμ. 10079/3.2.2005 (ΦΕΚ 
Β' 177), παρατάθηκε με τις υπ’ αριθμ. 51858/30.5.2005 
(ΦΕΚ Β' 757)και 117857/1.12.2005 (ΦΕΚ Β' 1478) και αντι- 
καταστάθηκε με την υπ’ αριθμ. 98629/11.10.2005 (ΦΕΚ 
Β' 1577) όμοια. 


3) Την ανάγκη παράτασης του χρόνου λειτουργίας και 
καθορισμού τμηματικής καταβολής μηνιαίας αποζημίω¬ 
σης του Προέδρου, των μελών και της γραμματέως της 
νομοπαρασκευαστικής επιτροπής για την αναμόρφωση 
του πτωχευτικού δικαίου, σύμφωνα με το από 25.5.2006 
έγγραφο του Προέδρου αυτής. 

4) Το γεγονός ότι από τις διατάξεις της παρούσας 
προκαλείται επιπλέον δαπάνη 11.670,00 € σε βάρος του 
προϋπολογισμού του ΤΑΧΔΙΚ, αποφασίζουμε: 

Την παράταση για δύο (2) μήνες του χρόνου λειτουρ¬ 
γίας της νομοπαρασκευαστικής επιτροπής για την 
αναμόρφωση του πτωχευτικού δικαίου, προκειμένου 
να περατώσει το έργο της και την παράταση επίσης 
της τμηματικής καταβολής μηνιαίας αποζημίωσης του 
Προέδρου, των μελών και της γραμματέως της ανωτέρω 
νομοπαρασκευαστικής επιτροπής για δύο (2) μήνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 54943 (8) 

Αντικατάσταση γραμματέως της ειδικής νομοπαρασκευ¬ 
αστικής επιτροπής που συστήθηκε για την απάντηση 
σε ερωτηματολόγιο για την εφαρμογή της Σύμβα¬ 
σης του Ο.Η.Ε κατά του Διασυνοριακού Οργανωμέ¬ 
νου εγκλήματος και την κατάρτιση σχεδίου νόμου 
κύρωσης και προσαρμογής της ελληνικής νομοθε¬ 
σίας προς τις διατάξεις: α) της Σύμβασης του Ο.Η.Ε. 
κατά του Διασυνοριακού Οργανωμένου Εγκλήμα¬ 
τος και των τριών Πρωτοκόλλων αυτής και β) της 
Σύμβασης του Συμβουλίου της Ευρώπης για την κα¬ 
ταπολέμηση της παράνομης διακίνησης ανθρώπων 
καθώς και την σύνταξη των σχετικών αιτιολογικών 
εκθέσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Την υπ’ αριθμ. 41400/17.4.2006 (ΦΕΚ 553/Β/2006) από¬ 
φαση με την οποία συστήθηκε ειδική νομοπαρασκευα¬ 
στική επιτροπή για την απάντηση σε ερωτηματολόγιο 
για την εφαρμογή της Σύμβασης του Ο.Η.Ε κατά του 
Διασυνοριακού Οργανωμένου εγκλήματος και την κα¬ 
τάρτιση σχεδίου νόμου κύρωσης και προσαρμογής της 
ελληνικής νομοθεσίας προς τις διατάξεις: α) της Σύμβα¬ 
σης του Ο.Η.Ε. κατά του Διασυνοριακού Οργανωμένου 
Εγκλήματος και των τριών Πρωτοκόλλων αυτής και β) της 
Σύμβασης του Συμβουλίου της Ευρώπης για την καταπο¬ 
λέμηση της παράνομης διακίνησης ανθρώπων καθώς και 
την σύνταξη των σχετικών αιτιολογικών εκθέσεων. 

2) Την από 23.5.2006 αίτηση της Ελένης Ευσταθίου, 
δικηγόρου, με την οποία ζητά αντικατάσταση από τα 
καθήκοντα της ως γραμματέας της παραπάνω επιτρο¬ 
πής, λόγω φόρτου εργασίας. 

3) Το γεγονός ότι από τις διατάξεις της παρούσας δεν 
προκαλείται περαιτέρω δαπάνη σε βάρος του προϋπο¬ 
λογισμού του ΤΑΧΔΙΚ, αποφασίζουμε: 

Την αντικατάσταση της γραμματέως της ειδικής νο¬ 
μοπαρασκευαστικής επιτροπής που συστήθηκε για την 
απάντηση σε ερωτηματολόγιο για την εφαρμογή της Σύμ- 

βάσης του Ο.Η.Ε κατά του Διασυνοριακού Οργανωμένου 
εγκλήματος και την κατάρτιση σχεδίου νόμου κύρωσης και 
προσαρμογής της ελληνικής νομοθεσίας προς τις διατά¬ 
ξεις: α) της Σύμβασης του Ο.Η.Ε. κατά του Διασυνοριακού 
Οργανωμένου Εγκλήματος και των τριών Πρωτοκόλλων 
αυτής και β) της Σύμβασης του Συμβουλίου της Ευρώπης 
για την καταπολέμηση της παράνομης διακίνησης ανθρώ¬ 
πων καθώς και την σύνταξη των σχετικών αιτιολογικών 
εκθέσεων και ορίζουμε ως γραμματέα της ανωτέρω επι¬ 
τροπής την Μαρία Μπράμη, δικηγόρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαίου 2006 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθμ. 5907 (9) 

Έγκριση πρόσληψης προσωπικού με σύμβαση μίσθωσης 
έργου για τη λειτουργία του Κ.Ε.Π. Δήμου Φοίνικα: 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις» και του άρθρου 15 του ν. 3260/2004. 

3. Τις υπ’ αριθμ. οικ. 10025/24.5.2002, οικ. 12700/2.7.2002, 
ΔΙΣΚΠΟ/Φ.Ι/οικ. 14934/2.8.2002 και ΔΙΠΠ/Φ.ΕΠ. 
1/14004/9.8.2002 σχετικές εγκυκλίους του ΥΠΕΣΔΔΑ. 

4. Το υπ’ αριθμ. 23598/10.5.2006 έγγραφο του ΥΠ.ΕΣ. 
Δ.Δ.Α, με το οποίο μας γνωστοποιείται ότι βάσει του 
άρθρου 15 του ν. 3260/2004 (ΦΕΚ151/2004 τ.Α'), κατανε- 
μήθηκαν στο Δήμο Φοίνικα δυο (2) συμβάσεις μίσθωσης 
έργου για τη στελέχωση του ΚΕΠ Δήμου Φοίνικα, χωρίς 
τις προϋποθέσεις της ΠΥΣ 55/1998 για χρονικό διάστημα 
έως δέκα πέντε (15) μήνες, αποφασίζουμε: 

Εγκρίνουμε τη σύναψη, από το Δήμο Φοίνικα, σύμβασης 
μίσθωσης έργου για το έτος 2006, για την υποστήριξη 
και την παραγωγική λειτουργία του Κέντρου Εξυπηρέ¬ 
τησης του Πολίτη (Κ.Ε.Π.) του Δήμου, ως κατωτέρω: 

1. Αριθμός ατόμων που θα απασχοληθούν: 

• Δυο (2). 

2. Χρονική Διάρκεια απασχόλησης: 

• Δέκα πέντε (15) μήνες, για τις συμβάσεις που λήγουν 
την περίοδο έως τον Αύγουστο 2006. 

3. Έργο που θα εκτελεσθεί 

Η παροχή διοικητικών πληροφοριών και η διεκπεραί¬ 
ωση υποθέσεων πολιτών από την υποβολή της αίτησης 
μέχρι την έκδοση της τελικής πράξης, σε συνεργασία με 
τις καθ’ ύλην αρμόδιες υπηρεσίες μέσω ψηφιοποιημένων 
βάσεων δεδομένων που θα εγκαταστήσει. 

• Η κατάρτιση βάσεων δεδομένων με πληροφορίες 
τοπικού ενδιαφέροντος και η παράδοση του ολοκλη¬ 
ρωμένου συστήματος σε λειτουργία. 

4. Συνολικό ποσό αμοιβής: 

• #15000# ευρώ, για όλο το διάστημα της σύμβασης 
και για κάθε ανάδοχο, εφόσον αυτός έχει συμπληρώσει 
24μηνη σύμβαση μίσθωσης έργου. 


5. Τόπος εκτέλεσης του έργου: 

• ΚΕΠ Δήμου Φοίνικα. 

6. Οι συμβάσεις θα λήξουν αυτοδικαίως από τη χρονική 
στιγμή που θα στελεχωθεί το ΚΕΠ με μόνιμο προσωπικό. 

7. Σε περίπτωση αποχώρησης, παραίτησης, διακοπής 
κλπ. της σύμβασης μίσθωσης έργου με πρωτοβουλία 
του συμβασιούχου, δεν θα συνάπτεται νέα σύμβαση 
σε συνέχεια της προηγούμενης που διακόπηκε, χωρίς 
την προηγούμενη έγκριση της ΟΔΕ/ΚΕΠ/ΥΠΕΣΔΔΑ, η 
οποία θα πρέπει να έχει ενημερωθεί από την αρμόδια 
Υπηρεσία των ΟΤΑ Α' και Β' βαθμού. 

8. Το ανωτέρω έργο δεν ανάγεται στον κύκλο καθηκό¬ 
ντων του προσωπικού που υπηρετεί στο Δήμο Φοίνικα. 

9. Με την παρούσα Απόφαση προκύπτει δαπάνη σε βά¬ 
ρος του προϋπολογισμού του Δήμου, ύψους #15000# €, 
η οποία θα καλυφθεί με επιχορήγηση του ΥΠΕΣΔΔΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 18 Μαίου 2006 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

- ♦ - 

Αριθμ. 21224 (10) 

Καθιέρωση υπερωριακής εργασίας Γεωπόνων της Νομ. 
Αυτοδιοίκησης Λασιθίου από τον Απρίλιο 2006 ως 
το Δεκέμβριο 2006. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1. Τις διατάξεις του π.δ. 30/1996 κώδικα Νομ/κης Αυτ/ 
σης. 

2. Τις διατάξεις τού άρθρου 25 παρ 7 του ν.27387/1999 
(περί διαπίστωσης αναγκών υπερ/κης απασχόλησης 
προσωπικού που υπηρετεί στις Νομ. Αυτ/σεις. 

3. Τις διατάξεις του άρθρου 10 του ν. 2732/1999 σχε¬ 
τικά με την απασχόληση Γ εωπόνων κατά τις Κυριακές, 
ημέρες αργίας και νυχτερινές ώρες. 

4. Τις διατάξεις του ν. 320/2003. 

5. Το υπ’ αριθμ. Οικ 265132/4.5.2006 Υπουργείου Αγρο¬ 
τικής Ανάπτυξης και Τροφίμων, σχετικά με τις πιστώσεις 
που εγκρίνονται. 

6. Τις ανάγκες της Δ/νσης Αγροτ. Ανάπτυξης της Ν. 
Αυτ/σης 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού, 
το ύψος της οποίας ανέρχεται σε 4.665 €. 

Εγκρίνει και κατανέμει: 

Τις ώρες υπερ/κης εργασίας, τόσο των απογευμα¬ 
τινών, όσο και των Κυριακών και εξαιρέσιμων ημερών 
για τους Γεωπόνους ποιοτικούς ελεγκτές, που θ’ ασχο¬ 
ληθούν με τον ποιοτικό έλεγχο από τον μήνα Απρίλιο 
2006 ως το Δεκέμβριο 2006. 

Νωπά Γεωργικά Προϊόντα 

Απογευματινές ώρες 560 - Κυριακές και εξαιρέσιμες 
110. Ο δε αριθμός Γεωπόνων που θ’ ασχοληθούν κατά 
μήνα οκτώ (8). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγιος Νικόλαος, 15 Μάίου 2006 

Ο Νομάρχης 
ΑΝΤ. ΣΤΡΑΤΑΚΗΣ 

Αριθμ. 2176 (11) 

Παροχή άδειας για την ανάληψη διαχείρισης αμοιβαί¬ 
ων κεφαλαίων της εταιρείας «ΙΝΟ ΠΕΙΡΑΙΩΣ ΑΕΔΑΚ» 
από την εταιρεία «ΠΕΙΡΑΙΩΣ ΑΕΔΑΚ» και την τροπο¬ 
ποίηση των κανονισμών τους. 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
(Αποφ: 25/665/24.5.2006) 
της Εκτελεστικής Επιτροπής 

Αφού έλαβε υπόψη: 

1. Τις διατάξεις των παραγράφων 1 και 2 του άρθρου 7 
και της παραγράφου 2 του άρθρου 13 του ν. 3283/2004 
«Ανώνυμες εταιρείες διαχείρισης αμοιβαίων κεφαλαί¬ 
ων, οργανισμοί συλλογικών επενδύσεων σε κινητές 
αξίες, αμοιβαία κεφάλαια και άλλες διατάξεις» (ΦΕΚ 
Α' 210/2.11.2004). 

2. Την υπ’ αριθμ. 1/71/2.4.1996 απόφαση του Διοικητι¬ 
κού Συμβουλίου της Επιτροπής Κεφαλαιαγοράς (ΦΕΚ 
Β7289/30.4.1996), με την οποία εξουσιοδοτεί την Εκτε¬ 
λεστική Επιτροπή για τη λήψη αποφάσεων σύμφωνα με 
την παράγραφο 2 του άρθρου 78 του ν. 1969/1991 (ΦΕΚ 
Α7167/30.10.1991). 

3. Τις από 23.5.2006 και 15.5.2006 επιστολές της εται¬ 
ρείας «ΙΝΟ ΠΕΙΡΑΙΩΣ ΑΕΔΑΚ» με τους υποβληθέντες 
τροποποιημένους κανονισμούς των παρακάτω αμοιβαί¬ 
ων κεφαλαίων, τους οποίους συνυπογράφει ο θεματο- 
φύλακας ΤΡΑΠΕΖΑ ΠΕΙΡΑΙΩΣ ΑΕ. 


Την από 23 Μαίου 2006 εισήγηση της Διεύθυνσης 
Χορήγησης Αδειών και Εποπτείας Φορέων της Κεφα¬ 
λαιαγοράς, αποφασίζει ομόφωνα: 

1. Παρέχει άδεια για την ανάληψη διαχείρισης των 
παρακάτω αμοιβαίων κεφαλαίων της εταιρείας «ΙΝΟ 
ΠΕΙΡΑΙΩΣ ΑΕΔΑΚ από την εταιρεία ΠΕΙΡΑΙΩΣ ΑΕΔΑΚ: 

α) ΠΕΙΡΑΙΩΣ ΑΜΟΙΒΑΙΟ ΚΕΦΑΛΑΙΟ ΜΙΚΤΟ ΕΣΩΤΕΡΙ¬ 
ΚΟΥ. 

β) ΠΕΙΡΑΙΩΣ ΑΜΟΙΒΑΙΟ ΚΕΦΑΛΑΙΟ ΜΕΤΟΧΙΚΟ ΕΣΩ¬ 
ΤΕΡΙΚΟΥ, 

γ) ΠΕΙΡΑΙΩΣ ΑΜΟΙΒΑΙΟ ΚΕΦΑΛΑΙΟ ΔΥΝΑΜΙΚΩΝ ΕΠΙ¬ 
ΧΕΙΡΗΣΕΩΝ ΜΕΤΟΧΙΚΟ ΕΣΩΤΕΡΙΚΟΥ, 

δ) ΠΕΙΡΑΙΩΣ ΑΜΟΙΒΑΙΟ ΚΕΦΑΛΑΙΟ ΔΙΑΧΕΙΡΙΣΗΣ ΔΙΑ¬ 
ΘΕΣΙΜΩΝ ΕΣΩΤΕΡΙΚΟΥ και 

ε) ΠΕΙΡΑΙΩΣ ΑΜΟΙΒΑΙΟ ΚΕΦΑΛΑΙΟ ΟΜΟΛΟΓΩΝ ΕΣΩ¬ 
ΤΕΡΙΚΟΥ 

2. Παρέχει άδεια για την τροποποίηση του άρθρου 2 
των κανονισμών των ανωτέρω αμοιβαίων κεφαλαίων 
σχετικά με την αλλαγή της διαχειρίστριας εταιρείας, η 
οποία εφεξής θα είναι η ΠΕΙΡΑΙΩΣ ΑΕΔΑΚ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μάίου 2006 
Ο Πρόεδρος 
ΑΛΕΞΙΟΣ Α. ΠΙΛΑΒΙΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βιπο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

Ευκο 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή ού-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βιιιό προσαυξανόμενη κατά 1 βμπο ανά 50 
σελίδες. 

• Η τιμή πώλησης σε μορφή οοΙ-γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, (οχ: 210 - 4071010 ϊηίβΓηβΙ: Μ(ρ://νννννν.β1.9Τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Σε έντυπη μορφή 

Από το ΙπΙοτπβΙ 

Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοοίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 ουτο ανά έτος παλαιότητας και ανά τεύχος. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτπβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 




































